钦定古今图书集成/明伦汇编/氏族典/第412卷 > 杜杲
## 钦定古今图书集成/明伦汇编/氏族典/第412卷 > 杜杲

按《宋史杜杲传》，“杲字子昕，邵武人。父颖，仕至江西提
点刑狱，故杲以任授海门买纳盐场，辟庐州节度推
官，知定远县。会李全犯边，朝廷以杲久习边事，擢知
濠州。制置大使赵善湘与赵范、范弟葵出师，迁淮西
转运判官，改安丰。元兵围城，与杲大战。明年，兵复至，
又大战。擢将作监，进太府卿、淮西制置副使。淳祐元”
年乞去，以直学士奉祠。起知太平州，俄擢华文阁学
士、沿江制置使、知建康府、行宫留守。复与元兵战于
真州。进敷文阁学士，迁刑部尚书，升宝文阁。致仕，卒。